Fjármálaverkfræði er spennandi grein sem hefur vaxið ört innan verkfræðinnar í samræmi við stóraukið flækjustig fjármálamarkaða og fjármálaafurða . Fjármálaverkfræðingar beita verkfræðilegum aðferðum og reiknilíkönum til að leysa ýmis vandamál og taka ákvarðanir sem snúa að fjármálum og taka þátt í þróun á nýjum fjármálaafurðum og þjónustu . Nemendur sem velja " Fjármál og rekstur " í leiðbeindu vali í BS námi í rekstrarverkfræði styrkja fræðilegan grunn sinn á þessu sviði og eru því betur í stakk búnir að beita rekstrarverkfræðilegum aðferðum á vandamál og viðfangsefni í fjármálageiranum .